બહુચરાજી તાલુકાનાં આકબામાં બાઈક પર મૂછોવાળું સ્ટીકર લગાવવા મામલે દલિત યુવાનને મારપીટ કરવાની ઘટનામાં પોલીસ ફરીયાદ નોંધાયા બાદ દરબાર યુવાને દલિતો સામે મારપીટ કરવાની ફરીયાદ નોંધાવતા નવો વળાંક આવ્યો છે.બહુચરાજી પોલીસે ૮ દલિતો વિરૂદ્ધ ગુનો નોંધીને તપાસ હાથ ધરી છે. મળતા અહેવાલો પ્રમાણે આકબામાં જયદેવ પરમાર નામના દલિત યુવકે બાઈક પર શિવજી બ્લેક એન્ડ વાઈટ નામનું મૂંછોવાળું સ્ટીકર લગાવતાં દરબાર યુવકોએ સ્ટીકર કાઢી નાખવાનું કહીને મારામારી કરવાની બહુચરાજી પોલીસ સ્ટેશનમાં ફરીયાદ નોંધાતા એસસી-એસટી સેલે પાંચ દરબાર યુવકોની ધરપકડ કરી હતી.